*…/KKB/2020./I.21./ számú határozat melléklete*

**Budapest Főváros XI. Kerület Újbuda Önkormányzata**

**Kulturális és Köznevelési Bizottsága**

**FELHÍVÁS  
Újbudai emléktábla állítások kezdeményezésére**

**2020.**

**Az általános tudnivalókat** aBudapest Főváros XI. Kerület Újbuda Önkormányzata Kulturális és Köznevelési Bizottsága által kiadott **Emléktábla állítás eljárási szabályzat** tartalmazza.

**Kezdeményezést nyújthatnak be:**

Természetes személyek, jogi személyek és jogi személyiséggel nem rendelkező szervezetek az alábbiak szerint:

**- Gazdálkodó szervezetek esetén:**

A gazdálkodó szervezetek (cégek, adószámmal rendelkező egyesületek/alapítványok, azon egyházi szervezetek, melyek civil szervezetként működnek, egyéb intézmények) hivatalunkkal a 2015. CCXXII. törvény 9. § értelmében, feladat- és hatáskörünkbe tartozó ügyekben elektronikusan kötelesek kapcsolatot tartani. Ehhez szükséges, hogy a pályázó szervezet rendelkezzen Cégkapu vagy Ügyfélkapu hozzáféréssel.

**Az adatlap és a beküldeni kívánt csatolmányok - a szervezet saját cégkapu adataival -kizárólag az alábbi módon nyújthatók be:**

* [e-Papíron](https://epapir.gov.hu/) vagy
* az UJBUDA rövid nevű, [202117330](tel:202117303) KRID azonosítójú hivatali kapun keresztül (a legördülő menüben Budapest Főváros XI. kerület Újbuda Önkormányzata néven található).

**Kizárólag hitelesített** dokumentumokat áll módunkban befogadni, így kérjük, hogy a csatolmányt elektronikus aláírással ellátva küldje el, vagy e-Papíron keresztül a feltöltést követően a hitelesítés funkciót kiválasztva, [AVDH](https://niszavdh.gov.hu/index) szolgáltatással hitelesítse azt.

Amennyiben több dokumentum kerülne benyújtásra, és azok tárgya más és más, kérjük, hogy a rendszerben külön-külön töltse fel (az adatlap és azok mellékletei egy dokumentumot jelentenek, csak ha kétféle emléktáblára nyújt be javaslatot az számítás külön dokumentumnak). **Az e-Papír kitöltése során az „Egyéb” témacsoportot és az „Egyéb” ügytípust válassza ki, a tárgy megjelölésénél pedig tüntesse fel a dokumentum típusát és célját** (pl. támogatás igénylés - emléktábla állítás).

Ha probléma merülne fel az e-ügyintézés során a cégkapuval, az alábbi telefonszámon vagy e-mail címen tud segítséget kérni:

email: [info@smart11.ujbuda.hu](mailto:info@smart11.ujbuda.hu)

telefonszám: 06/1/3723-468

**- Magánszemélyek és egyházi szervezetek esetén:**

A pályázat beadására e-Papíron keresztül (bővebb információ a benyújtás módjáról feljebb a gazdálkodó szervezetek tájékoztatásánál) vagy postai úton, illetve személyesen van lehetőség. Az adatlapokat 1 borítékban, 2 példányban (1 eredeti és 1 másolat) kérjük leadni a kötelező mellékletekkel együtt. A borítékra kérjük ráírni: Emléktábla állítás kezdeményezése.

* **Személyesen:**

|  |
| --- |
| Budapest Főváros XI. Kerület Újbuda Önkormányzata Polgármesteri Hivatal |
| Jegyzői Igazgatóság Programkoordinációs Csoportnál, hivatali időben  (1113 Bp., Bocskai út 39-41. II. emelet 202.) |

* **Postai** úton: 1518 Budapest, Pf. 10. –a megadott határidő napjáig feladva.

Adatlap igényelhető:

|  |
| --- |
| Budapest Főváros XI. Kerület Újbuda Önkormányzata Polgármesteri Hivatal, |
| Jegyzői Igazgatóság Programkoordinációs Csoport  (1113 Bp., Bocskai út 39-41. II. emelet 202.),  továbbá elérhető a [www.ujbuda.hu](http://www.ujbuda.hu) oldalról, illetve elektronikusan is igényelhető a [fulop.krisztina@ujbuda.hu](mailto:fulop.krisztina@ujbuda.hu) e-mail-címen. |

**Beadási határidő: 2020. március 13.**

**Elbírálás, értesítés:**

Az elbírálásról a kezdeményezők közvetlen értesítést kapnak.

További információ a 06/1/3723-468 telefonszámon, vagy a [fulop.krisztina@ujbuda.hu](mailto:fulop.krisztina@ujbuda.hu) címen kérhető.

Budapest, 2020. január …..

**Görög András**elnök